ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-3701/3-2018

29.01.2018

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/1639/2017 (497/2017, 1595/2017,1500/2017), за набавку Лежајеви и њихови елементи за потребе одржавања у ТЕНТ-у, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу КД Техничка спецификација **тачка 3.1. Врста и опис добара** за сваки тип лежаја тражених у спецификацији (радијални куглични лежајеви, једноредни куглични лежајеви са косим додиром, цилиндрично ваљкасти лежајеви, бачвасти - буричасти дворедни лежајеви и други на стр.4 до стр.39 КД предметне ЈН) **наведен је списак међународних стандарда** по којима су предметна добра, **као стандардизовани производи**, дефинисани и то у погледу:

* Материјала
* Димензија
* Радијалног унутрашњег зазора
* Толеранције

С обзиром да су лежајеви стандардизована добра јасно И прецизно дефинисана наведеним стандардима И да је у табели Техничке спецификације у **колони “Тип лежаја” наведена пуна ознака траженог лежаја,** подразумева се да тражена ознака обухвата све захтеване техничке карактеристике.

На пример: Позиција 6

* Колона “Тип лежаја”: ***609-2Z/C3***
* Колона “Опис”: Радијално куглични лежај обострано затворен
* Колона ”Унутрашњи отвор”: Цилиндричан
* Колона “Тип кавеза”: Челични
* Колона “Унутрашњи зазор”: C3
* Колона “Тип заптивке”: Пресовани челични штитник
* Колона “Димензионе толеранције/Геометријске толеранице”: Димензиона толеранција класа 6 или боља, геометријска толеранција класа нормална или боље

На основу горе наведеног молимо Наручиоца да јасно И недвосмислено одговори:

ПИТАЊЕ 1.1.

С обзиром да су тражене ознаке лежајева у **колони “Тип лежаја” у табели у Техничкој спецификацији** идентичне са ознакама у колони **“Назив траженог добра” у Обрасцу структуре цене** као И да наведене ознаке подразумевају лежајеве нормалне класе тачности да ли је за Наручиоца одговарајуће да се у **колони 2а) “Понуђена добра**, земља порекла, произвођач И ознака лежаја/чауре, страница у каталогу” Обрасца структуре цена, понуде добра одговарајуће ознаке, ознаци која је тражена у колони **“Назив траженог добра” у Обрасцу структуре цене** а која подразумева лежајеве нормалне класе тачности?

ОДГОВОР 1.1.

За наручиоца није прихватљива таква понуда обзиром да би подразумевала лежајеве нормалне класе тачности чак и на оним местима где је додатним описом у колони толеранције у делу Конкурсне документација - 3. Техничка спецификација наведено да се захтевају лежајеви са класом 6 или бољом.

ПИТАЊЕ 1.2.

Уколико је одговор Наручиоца на питање бр.1.1 позитиван молимо Наручиоца да у потпуности усагласи захтеве у Техничкој спецификацији И Образац структуре цена тако што ће **у колони  “Димензионе толеранције/Геометријске толеранице” Техничке** **спецификације** да изостави захтеве за повећаном димензионом односно геометријском тачношћу јер је такав захтев у супротности са ознакама које су наведене И у **колони “Тип лежаја” у табели у Техничкој спецификацији** И у колони **“Назив траженог добра” у Обрасцу структуре цене.**

ОДГОВОР 1.2.

Као што је наведено у одговору на питање 1.1 таква понуда није прихватљива.

ПИТАЊЕ 1.3.

Уколико је одговор Наручиоца на питање бр.1.1 негативан молимо Наручиоца да у потпуности усагласи захтеве у Техничку спецификацију И Образац структуре цена тако што ће у ознаци траженог добра у ***колони “Тип лежаја” у табели у Техничкој спецификацији*** И у ***колони “Назив траженог добра” у Обрасцу структуре цене да*** дода суфиx који означава тражену повишену класу дименсионе односно геометријске тачности П6, П5, П4 И слично.

Напомињемо Наручиоцу да је у Одлуци о додели Уговора за **ЈН300/0654/2016**  која је ЈН са истим техничким захтевима у погледу класе тачности, као образложење за неисправност појединих понуда управо навео да  су поменуте понуде неприхватљиве зато што ознака понуђеног лежаја није садржала суфиx П6, П5, П4 које означавају тражену повишену тачност.

ОДГОВОР 1.3.

Део Конкурсне документације који дефинише детаљне техничке карактеристике тражених добара је издвојен у посебном делу 3. Техничка спецификација. У овом делу техничке карактеристике су детаљно описане (и то најчешће речима) да би се избегао начин означавања поједних произвођача и њихово фаворизовање. Како би се очувала прегледност табеле „Обрасца структуре цене“ и обезбедило место за уношење комерцијалних елемената понуде у овој табели нису поновљене све захтеване техничке карактеристике, већ је наведена само основна ознака и предвиђено место у којем ће понуђач да наведе тачну ознаку понуђеног добра у складу са системом означавања произвођача понуђеног производа.

ПИТАЊЕ 1.4.

Уколико, за поједине позиције у спецификацији ***Наручилац има објективну потребу*** за лежајеве са увећаном класом тачности тј. већом од нормалне, зашто наведене ознаке лежајева  из  колоне  ***“Тип лежаја” у табели у Техничкој спецификацији*** И у ***“Назив траженог добра” у Обрасцу структуре***  не садрже суфикс посебног захтева класе тачности ( П6, П5, П4 И слично)?

Напомињемо Наручиоцу да код свих произвођача предметних добара ознака лежаја БЕЗ суфиxа који означава повишену класу тачности, ПОДРАЗУМЕВА нормалну класу тачности PN које се посебно НЕ означава.

ОДГОВОР 1.4.

Конкурсна документација је припремљена у складу са законом о јавним набавкама, специфицирајући техничке карактеристике тражених добара. Како различити произвођачи класу толеранције означавају на различите начине, да би се избегло коришћење начина означавања неког одређеног произвођача, овај захтев је специфициран у посебној колони баш као и друге карактеристике тражених добара које могу имати различите начине означавања код различитих произвођача (облик отвора, материјал кавеза, радијални зазор...).

ПИТАЊЕ 1.5.

Оваква неусаглашеност ознака тражених добара доводи у питање, каква добра тј. добра којих каратеристика су премдет ове јавне набавке тј:

* да ли Наручилац захтева добра која су дефинисана ознаком у колони **“Тип лежаја” у табели у Техничкој спецификацији** И у **колони “Назив траженог добра” у Обрасцу структуре** (тј добра која, у складу са стандардима код свих произвођа подразумевају нормалну класу тачности PN која се посебно НЕ означава сувиксом у оквиру ознаке) или
* Наручилац захтева добра са посебним повишеним захтевом у погледу класе тачности која се, у складу са стандардима за ову врсту добара, додатно означава у оквиру ознаке додатним суфиксом P6, P5, p4 И сл.?

Упозоравамо Наручиоца да неусаглашеност техничких захтева из техничке спецификације и ознака захтеваних лежајева у колони “Тип лежаја” у табели Техничке спецификације И у колони “Назив траженог добра” Обрасца струцтуре цена је супротан обавези из чл. 61 ЗЈН И да је неопходно да Наручилац изврши одговарајуће измене И усагласи све техничке захтева за ознакам тражених добара предмне ЈН И на тај начин омогући понуђачима достављање прихватљивих понуда.

ОДГОВОР 1.5:

Наручилац захтева добра чије су техничке карактеристике детаљно описане у делу Конкурсне документације који је и предвиђен за то: 3. Техничка спецификација. У колони „тип лежаја“ техничке спецификације наведена је основна словна и бројчана ознака која дефинише тип и димензију траженог добра а затим су у посебним колонама, описани речима, дефинисани захтеви у погледу: облика отвора, материјала кавеза, радијалног зазора, класе толеранције, угла контакта итд. која понуђена добра требају да задовоље. Сматрамо да су на овај начин недвосмислено описане тражене техничке карактеристике, конкретно толеранције у сагласности са стандардом SRPS ISO 492:2015 а да при томе нису коришћене ознаке неког одређеног произвођача као што су P6, P5...

КОМИСИЈА

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)

\_\_\_\_\_\_\_\_\_\_\_\_-члан/заменик члана

(име/презиме)